Klokôtka

Klokôtka je potok na strednom Liptove, na území okresu Liptovský Mikuláš. Je to ľavostranný prítok Trnovca, meria 2,3 km a je tokom IV. rádu.

 Prameň 
Tečie v Liptovskej kotline, pramení v geomorfologickej časti Smrečianska pahorkatina severovýchodne od obce Jakubovany v nadmorskej výške približne 850 m n. m. 

 Opis toku 
Na hornom toku tečie juhozápadným smerom zalesneným územím, na strednom toku pokračuje severojužným smerom cez lúky a pasienky a v lokalite Pod Hrádkom priberá z ľavej strany prítok z oblasti Jochov. Odtiaľ sa opäť stáča juhozápadným smerom, kde na dolnom toku postupne priberá najprv dva krátke prítoky zľava (z lokality Za lazom) a po vstupe do intravilánu obce Jakubovany ďalšie dva dva prítoky (posledný z oblasti Hlinačiek). Priamo v strede obce (pri otočke autobusu) sa v nadmorskej výške cca 700 m n. m. vlieva do Trnovca.

 Referencie 

Kategória:Potoky na Slovensku
Kategória:Povodie Váhu
Kategória:Vodné toky v Liptovskej kotline
Kategória:Vodné toky v okrese Liptovský Mikuláš